Spensers Dinvidī

**Spensers Dinvidī** (; dzimis  Losandželosā) ir amerikāņu basketbolists, spēlē saspēles vadītāja pozīcijā. Pēdējais klubs, ko 2025. gadā pārstāvēja, bija Vācijas Bundeslīgas un Eirolīgas komanda Minhenes "Bayern", bet iepriekš 11 sezonas spēlējis Nacionālās basketbola asociācijas (NBA) klubos.

## Karjera
Augstskolu basketbolā pārstāvēja NCAA komandu Kolorado "Buffaloes" (Kolorado Universitāte Bolderā).

### NBA
Pēc trim sezonām augstskolu basketbolā 2014. gada NBA draftā viņu Detroitas "Pistons" izraudzījās ar kopējo 38. numuru otrajā kārtā. "Pistons" sastāvā S. Dinvidī nostiprināties neizdevās, un pirmo divu NBA sezonu laikā viņš pārsvarā spēlēja D Līgas komandā Grandrapidsas "Drive". 2016. gada vasarā viņš tika aizmainīts uz Čikāgas "Bulls" pret Kameronu Bairstovu. Iekļūt "Bulls" sastāvā viņš nespēja, bet spēlēja kluba D Līgas komandā "Windy City Bulls". 2016. gada decembrī viņš kā brīvais aģents noslēdza līgumu ar Bruklinas "Nets", uzreiz iegūstot vietu komandas sastāvā, ko saglabāja šajā un arī sekojošajās sezonās. Karjeras rezultatīvāko spēli aizvadījis 2018. gada janvārī, gūstot 31 punktu pagarinājuma zaudējumā (114—113) pret Toronto "Raptors". Savu rezultativitātes rekordu atkārtojis 2018. gada novembrī, bet pārspēja 12. decembrī, iemetot 39 punktus uzvarētā spēlē pret Filadelfijas "76ers" (127—124). Tūlīt pēc tam komanda ar spēlētāju noslēdza jaunu līgumu, kura ietvaros viņš saņēma 34 miljonus dolāru trijos gados.

S. Dinvidī uzvarēja 2018. gada NBA Visu zvaigžņu spēles meistarības konkursā (*Skills Challenge*), kur gadu iepriekš bija uzvarējis latviešu basketbolists Kristaps Porziņģis.

2021. gada augustā S. Dinvidī tika aizmainīts uz Vašingtonas "Wizards" plašā piecu komandu maiņas darījumā, kura ievērojamākais spēlētājs bija Rasels Vestbruks. 2022. gada februārī, īsi pirms spēlētāju maiņu perioda beigām, S. Dinvidī tika aizmainīts uz Dalasas "Mavericks" kopā ar latviešu basketbolistu Dāvi Bertānu maiņas darījumā pret citu latviešu basketbolistu Kristapu Porziņģi ("Wizards" ieguva arī otrās kārtas drafta izvēli).

2023. gada februārī S. Dinvidī īsi pirms maiņu termiņa beigām tika aizmainīts uz Bruklinas "Nets" maiņā, kuras galvenais dalībnieks bija Kairijs Ērvings, kurš kopā ar Markīfu Morisu devās uz "Mavericks", bet pretējā virzienā arī Dorians Finijs-Smits un trīs nākotnes drafta izvēles.

2024. gada februārī S. Dinvidī tika aizmainīts uz Toronto "Raptors" pret Denisu Šrēderu un Tadeusu Jangu. Uzreiz pēc tam viņš tika atbrīvots no "Raptors" un 10. februārī noslēdza līgumu ar Losandželosas "Lakers". 2024. gada augustā viņš noslēdza līgumu ar Dalasas "Mavericks", atgriežoties klubā pēc vairāku gadu pārtraukuma.

2025. gada vasarā S. Dinvidī noslēdza līgumu ar Šarlotas "Hornets", tomēr vēl pirms sezonas viņš tika no kluba atbrīvots. Drīz pēc tam viņš pievienojās Vācijas Bundeslīgas un Eirolīgas klubam Minhenes "Bayern", ko personīgu apsvērumu dēļ pameta gada nogalē.

### Nacionālā izlase
S. Dinvidī pārstāvēja ASV studentu izlasi 2013. gada Universiādē Kazaņā, Krievijā, kur ASV izlase medaļas neguva.

2020. gada aprīlī sportists paziņoja, ka vēlas pārstāvēt Nigērijas basketbola izlasi.

## Statistika

### NBA

#### Regulārā sezona

|-
| style="text-align:left;"|
| style="text-align:left;"|"Pistons"
| 34 || 1 || 13,4 || 30,2 || 18,5 || **91,2** || 1,4 || 3,1 || 0,6 || 0,2 || 4,3
|-
| style="text-align:left;"|
| style="text-align:left;"|"Pistons"
| 12 || 0 || 13,3 || 35,2 || 10,0 || 57,6 || 1,4 || 1,8 || 0,3 || 0 || 4,8
|-
| style="text-align:left;"|
| style="text-align:left;"|"Nets"
| 59 || 18 || 22,6 || **44,4** || **37,6** || 79,2 || 2,8 || 3,1 || 0,7 || **0,4** || 7,3
|-
| style="text-align:left;"|
| style="text-align:left;"|"Nets"
| **80** || **58** || 28,8 || 38,7 || 32,6 || 81,3 || 3,2 || 6,6 || **0,9** || 0,3 || 12,6
|-
| style="text-align:left;"|
| style="text-align:left;"|"Nets"
| 68 || 4 || 28,1 || 44,2 || 33,5 || 80,6 || 2,4 || 4,6 || 0,6 || 0,3 || 16,8
|-
| style="text-align:left;"|
| style="text-align:left;"|"Nets"
| 64 || 49 || **31,2** || 41,5 || 30,8 || 77,8 || **3,5** || **6,8** || 0,6 || 0,3 || **20,6**
|- class="sortbottom"
| colspan="2" style="text-align:center;"|Karjera
| 317 || 130 || 25,7 || 41,0 || 31,8 || 79,3 || 2,8 || 5 || 0,7 || 0,3 || 12,9
|}

#### Izslēgšanas spēles

|-
| style="text-align:left;"|2016
| style="text-align:left;"|"Pistons"
| 1 || 0 || 2 || 100 || 0 || 0 || 0 || 1 || 0 || 0 || 2
|-
| style="text-align:left;"|2019
| style="text-align:left;"|"Nets"
| 5 || 0 || 26,2 || 43,5 || 37,5 || 71,4 || 2,6 || 1,6 || 0,4 || 0 || 14,6
|- class="sortbottom"
| colspan="2" style="text-align:center;"|Karjera
| 6 || 0 || 22,2 || 44,4 || 37,5 || 71,4 || 2,2 || 1,5 || 0,3 || 0 || 12,5
|}

## Atsauces

## Ārējās saites